ร้านเบเกอร์เอาท์ดอร์เท่ห์ ๆ ใจกลาง Market Place ทองหล่อ ที่ดึงดูดสายตาด้วยตู้คอนเทรนเนอร์สีเหลืองสดขนาดใหญ่ ตัดกับโลโก้ร้านสีดำขลับ ปูหญ้าเทียมจนทั่ว แม้พื้นที่ร้านจะไม่กว้าง แต่ก็ยังวางโต๊ะและเก้าอี้เล่นกับสเปซ ทำให้ไม่รู้สึกอึดอัด

รู้สึกว่าร้านนี้จะเป็นแหล่งรวมตัวของคนรักมอเตอร์ไซค์ ดังนั้นจึงไม่ต้องแปลกใจ ถ้าจะเห็นรถบิ๊กไบค์ขับมาจอดเรื่อย ๆ ไม่มีขาดสาย

ระหว่างที่กำลังเดินไปสั่งออเดอร์ที่เคาร์เตอร์แอบสะดุดตาแป้งเว-รี่-เปา หลากสี เลยสั่ง Fish & Bao ราคา 120 บาทต่อเซ็ท รสชาติดีเลยนะ คือ เนื้อปลาทอดกรอบ แป้งบาง ปลาเยอะ เพิ่มรสชาติด้วยทาร์ทาร์ซอส แต่แอบหักคะแนนตรงไซด์ดิสซ์อย่าง เฟรนฟาย ที่เนื้อไม่แน่นเท่าที่ควร แต่ก็กินได้ แถมราคาที่ไม่สูงจนเกินไป เราให้ 4 ดาว

กับอีกหนึ่งเมนูซิกเนเจอร์อย่าง Scrambler Burger หมู (150 บาท) ที่ขอสารภาพว่าไม่ได้จำรายละเอียดของตัวรสชาติมา เพราะบรรยากาศมันได้ฟิลลิ่ง นั่งกินไปคุยไปกับเพื่อน ๆ มันก็กินเพลิน ๆ นะ ขนาดแป้ง หรือ แฮมก็พอดีกำลังอิ่ม แกล้มด้วยซอร์ฟดิ้งค์ นั่งฟังดนตรีสากลเปิดแผ่นของร้าน นั่งได้เรื่อย ๆ ไม่มีสะดุด

ถ้าทางร้านแอบกระซิบตอนเช็คบิลล์ว่า ทุก ๆ วันเสาร์ ทางร้านจะมีกิจกรรมมาเซอร์ไพรซ์ลูกค้าตลอด เช่น การเล่นดนตรี หรือมายากลจากสตรีทเมจิเชี่ยน ฯลฯ ฟังแล้วใครที่ได้มีโอกาสแวะผ่านไปมาย่านทองหล่อในวันเสาร์ ลองแวะเข้ามาดูนะ หรือถ้าเรามีโอกาสเหมาะ ๆ จะแวะเข้าไปฟัง :")